ከ800 ሚሊዬን ብር በላይ ወጪ የተገነባው የቡታጅራ ጉብሬ አስፋልት መንገድ ተመረቀ
ከ 800 ሚሊዬን ብር በላይ ወጪ የተገነባው ከቡታጅራ ጉብሬ የሚወስደው አስፋልት ኮንክሪት መንገድ ተመርቆ ለትራፊክ ክፍት ሆነበሳይሳሻይን ኮነስትራክሽን የተገነባው መንገዱ በኢፌዴሪ ጠቅላይ ሚኒስትር ኃይለማሪያም ደሳለኝ  ተመርቆ ለአገልግሎት ክፍት ሆኗልአዲሱ የአስፋልት ኮንክሪት መንገድ የምዕራብና የምስራቅ ጉራጌ ዞን ህዝብን አራርቆ የነበረውን የዘቢደር ተራራ ለሁለት በመሰንጠቅ የተገነባ ሲሆን 82 ኪሎ ሜትር ርዝመት ያለው ነው።መንገዱ ቀደም ሲል የምዕራብና የምስራቅ ጉራጌ ዞኖችን የሚያገናኝ መንገድ ባለመኖሩ ምክንያት ከቡታጅራ ወደ ዞኑ ርዕሰ መዲና ወልቂጤ ለመሄድ በአዲስ አበባና አለምገና በመዞር ረዥም ጊዜ ይፈጅ የነበረውን 250 ኪሎሜትር መንገድ ወደ 82 ኪሎሜትር ያሳጥረዋልመንገዱን መርቀው ለትራፊክ ክፍት መሆኑን ያበሰሩት ጠቅላይ ሚኒስትር ኃይለማርያም ደሳለኝ ዘቢደርን የሚያክል 1ሺ 300 ሜትር ከፍታ ያለው ሰንሰለታማ ተራራ በመሰንጠቅ መንገድ መገንባት የአገር በቀል ተቋራጮች አቅም እያደገ መምጣቱን በተግባር የሚያረጋግጥ መሆኑን ተናግረዋልየመንገዱ ግንባታ የምስራቅና የምዕራቡ ጉራጌ ህዝቦችን የኢኮኖሚ፣ የማህበራዊና የፖለቲካ ልማት ለማሳደግ ከፍተኛ አስተዋፅኦ እንዳለውም አመልክተዋል።መንገዱ የጉራጌ ህዝብን ሁለንተናዊ ግንኙነት በማሳደግ ለዞኑ ልማት መፋጠን የማይተካ ሚና እንደሚጫወትም ጠቅላይ ሚኒስትሩ ጨምረው ገልፀዋልየትራንስፖርት ሚኒስትሩ አቶ ወርቅነህ ገበየሁ በበኩላቸው እልህ አስጨራሽ የሆነውን የዘቢደርን ተራራ በመሰንጠቅ የተሰራው መንገድ የተቋራጩን ድርጅት አቅምና ጥንካሬ ያስመሰከረ መሆኑን ገልፀው ህብረተሰቡ እንዲንከባከበው አሳስበዋል።የሰንሻይን ኮንስትራክሽን ኩባንያ ባለቤትና ዋና ስራ አስኪያጅ አቶ ሳሙኤል ታፈሰ በበኩላቸው መንግስት ለአገር በቀል የስራ ተቋራጮች የሚሰጠውን ትኩረትና ድጋፍ አጠናክሮ እንዲቀጥል ጠይቀዋል።የጉራጌ ዞን ዋና አስተዳዳሪ አቶ ኤሊያስ ሽኩር ለአካባቢው የልማት ትስስር ማነቆ ሆኖ የቆየው የዘቢደር ተራራ ተሰንጥቆ መንገዱ መሰራቱ የዞኑን ማህበራዊና ኢኮኖሚያዊ ትስስረ እንደሚያጠናክረው አመልክተዋል። (ኢዜአ)